**Előterjesztés**

**Hévíz Város Önkormányzat Képviselő-testületének**

**2025. május 28.-i nyilvános ülésére**

**Tárgy:** HÉVÍZ-BALATON AIRPORT Kfttaggyűlésére mandátum kialakítása

**Az előterjesztő:** Naszádos Péter polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Városfejlesztési és ÜgyrendiBizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város polgármestere

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

HÉVÍZ-BALATON AIRPORT Kft. 2025. május 16-án írásban jelezte, hogy taggyűlés összehívását kezdeményezi az alábbi napirenddel:

A taggyűlés napirendje:

1. napirendi pont: a taggyűlés tisztségviselőinek (jegyzőkönyvvezető, a jegyzőkönyv hitelesítője) megválasztása
2. napirendi pont: döntés
3. a HÉVÍZ-BALATON AIRPORT Kft. 2024. évi beszámolójának,
4. a könyvvizsgáló által - a HÉVÍZ-BALATON AIRPORT Kft. 2024. évi beszámolójával összefüggésben - előterjesztett jelentésnek (mely megbízható és valós képet ad a Társaság 2024. december 31-én fennálló vagyoni és pénzügyi helyzetéről)
5. a Társaság 2024. évi adózott eredményének eredménytartalékba helyezésének elfogadásáról,
6. a Társaság vezető tisztségviselőjének 2024. üzleti évben kifejtett ügyvezetési tevékenységéhez kapcsolódóan az ügyvezető kérelme alapján a Polgári Törvénykönyvről szóló 2013. évi V. törvény 3:117. §-ának (1) bekezdése szerinti felmentvény elfogadásáról.
7. napirendi pont: döntés „GM AUDIT” Könyvvizsgáló és Tanácsadó Korlátolt Felelősség Társaság (székhely: 8360 Keszthely, Pipacs utca 4., cégjegyzékszám: 20-09-066088, adószám: 13161758-2-20) állandó könyvvizsgálónak történő megválasztásáról.
8. napirendi pont (2025. május 22-én utólag kiküldött) döntés „Hévíz-Balaton Airport, repülőtér infrastruktúra karbantartásához és fejlesztéséhez szükséges engedélyezési és kiviteli terveinek elkészítése, teljeskörű hatósági engedélyeztetése és kivitelezése” tárgyú Tervezési és Kivitelezési szerződés 2. számú módosítás ügyvezető általi aláírásának és az abban foglalt kötelezettségvállalás megtételének a jóváhagyásáról.

A taggyűlés helye: 8380 Hévíz, Kossuth L. u. 1.  
A taggyűlés időpontja: 2025. május 29. 11:00 óra

Hévíz Város Önkormányzat álláspontja Polgármester Úr által személyesen lesz képviselve. Ehhez szükséges a Képviselő-testület véleményét kialakítani.

A Felügyelőbizottsági döntés még nem áll rendelkezésre.

Kérem a Tisztelt Képviselő-testületet a határozati javaslat elfogadására.

A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a **HÉVÍZ-BALATON AIRPORT Korlátolt Felelősségű Társaság** (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) tagjai elé szavazásra bocsátott határozati javaslatokról mandátumot biztosít a polgármester részére.

2. A polgármester az alábbi határozati javaslatokról szavazzon igennel:

1. A HÉVÍZ-BALATON AIRPORT Kft. 2024. évi beszámolójáról, amely könyvvizsgáló által is vizsgált (mely megbízható és valós képet ad a Társaság 2024. december 31-én fennálló vagyoni és pénzügyi helyzetéről). A HÉVÍZ-BALATON AIRPORT Kft. 2024. december 31-i fordulónapra készített mérleg és eredménykimutatását - melyben az eszközök és a források egyező végösszege 4 373 435 eFt, az adózott eredmény, melynek összege 14 988 eFt nyereség.
2. A Társaság 2024. évi adózott eredményének eredménytartalékba helyezéséről.
3. A Társaság vezető tisztségviselőjének 2024. üzleti évben kifejtett ügyvezetési tevékenységéhez kapcsolódóan az ügyvezető kérelme alapján a Polgári Törvénykönyvről szóló 2013. évi V. törvény 3:117. §-ának (1) bekezdése szerinti felmentvényéről.
4. A „GM AUDIT” Könyvvizsgáló és Tanácsadó Korlátolt Felelősség Társaság (székhely: 8360 Keszthely, Pipacs utca 4., cégjegyzékszám: 20-09-066088, adószám: 13161758-2-20) állandó könyvvizsgálónak történő megválasztásáról 2030.05.31-ig.
5. Arról, hogy a taggyűlés jóváhagyásával felhatalmazás ad az ügyvezető részére, hogy „Hévíz-Balaton Airport, repülőtér infrastruktúra karbantartásához és fejlesztéséhez szükséges engedélyezési és kiviteli terveinek elkészítése, teljeskörű hatósági engedélyeztetése és kivitelezése” tárgyú Tervezési és Kivitelezési szerződés 2. számú módosítás aláírására és az abban foglalt kötelezettségvállalás megtételére.

Felelős: Naszádos Péter polgármester

Határidő: 2025. május 30.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató |  |  |
|  |  |  |  |